
PRAEFANDA. 

Quamvis  plerique  morbi  quibus  corpus  hu- 
manum obnoxium  est,  magis  subito  accedunt 
et  graviter  hominem  afficiunt  quam  is,  quem 
selegi,  de  quo  in  hac  inaugurali  disputatione 
scriberem  ; attamen  propter  insidiosam  ocul- 
tam  variamque  ejus  naturam,  et  quia  pluri- 
mum refert,  ut  organa  tam  arcto  consensu 
cum  fere  omnibus  corporis  partibus  connexa,* 


* The  Stomach,  through  tlie  medium  of  the  par-vagum 
and  great  intercostals,  has  demonstrable  communication  of 
nerves  with  every  organ,  structure,  and  tissue  in  the  whole 
body.  Stili  the  reason  why  remote  parts  often  sympathise 

quam  ea  hoc  malo  laesa  rite  muneribus  suis 
fungantur,  Dyspepsia  pro  morbo  maximi  mo- 
menti jure  habenda  est.  Dyspepsia  praeterea 
summam  medicorum  attentionem  meretur, 
non  modo  ob  molesta  indicia  quae  ipsum  mor- 
bum constituunt,  sed  quia  affectus  organorum 
concoctioni  inservientium  pro  ffequentissima 
sunt  causa  malorum,  quae  nervosa  vocantur, 
quaeque  nostris  temporibus  usque  eo  corpora 
vexant,  animosque  contristant.  Haec  mala 
nervosa  procul  dubio  saepe  ab  aliis  moventur 
causis  praeter  male  sanam  canalis  alimentarii 
conditionem,  et  fortasse  Dyspepsiam  excitant 
non  secus  atque  ab  ea  saepe  excitantur.  Sive 
vero  Dyspepsia  causa  extiterit  sive  effectus 
malorum  nervosorum,  aeque  necesse  est  ut 
animum  ad  eandem  intendamus  ; namque, 
quoties  a turbata  generis  nervosi  conditione 


more  strongly  with  the  stomach,  and  vice  versa,  than  parts 
more  contiguous  and  more  intimately  connected  by  nenes, 
remains  as  yet  to  be  explained.  The  fact  is  not  the  less 
certain,  although  the  cause  is  conccaled  from  our  \ icv. 
Johnson. 

orta  est,  auget  et  exasperat  mala  nervosa  quae 
prius  vexarunt,  et  effectus  aeque  postulat  jus- 
tam medendi  rationem  ac  mala  primaria  unde 
originem  traxit.  Siquis  vero  dubitat  de  po- 
testate, qua  male  sana  canalis  alimentarii  con- 
ditio in  totum  genus  nervosum  polleat,  ea 
legat,  quae  illustrissimus  Whytt  olim  hujus 
Academiae  decus  de  ea  re  scripsit,  e cujus 
opere  de  malis  nervosis  edito,  pauca  hic  verba- 
tim  Latine  proferam : “ Conditio  primarum 
“ viarum  tenera  sive  earum  nervorum  sensi- 
“ bilitas  praeternaturam  non  modo  proclivi- 
“ tatem  ad  multa  mala  in  his  partibus  dat,  sed 
“ totum  genus  nervosum  mobilius  reddit 
“ aptumque  ut  levissimis  causis  afficiatur.” 
“ Siquando  mihi  ventriculus  et  intestina  ma- 
“ le  se  habent,  et  molesto  sensu  ex  flatu  affec- 
“ ta  sunt,  non  modo  totius  corporis  infirmitas, 
“ et  demissus  animus  fit,  sed  levissimus  sonus 
“ inopinate  auditus  aut  quidquid  tale  praeter 
“ opinionem  accidens,  illico  sensum  mirum 
“ circa  cor  creavit,  qui  illinc  sese  extendit  ad 
“ caput  et  brachia  et  minore  gradu  ad  partes 
“ corporis  inferiores.  Alias,  ubi  ventriculus 

“ bene  se  habet,  nihil  tale  oritur  etiam  a cau- 
“ sis  quae  magis  accommodantur  ad  hos  effec- 
“ tus  praestandos.  Ex  his  jam  dictis  colligen- 
“ dum  est  animi  deliquia,  tremores,  cordis 
“ palpitationes,  motus  convulsivos  et  meticulo- 
‘f  sum  animum  saepe  magis  attribuenda  esse 
“ conditioni  minus  firmae  primarum  viarum 
“ quam  cuivis  cordis  cerebrive  vitio.”*  Hujus- 
modi est  sententia  ejus  peritissimi  medici  et 
physiologi,  quam  medici  recentiores  jam  lau- 
dare et  sequi  inceperunt,  ex  quo  curatio  affec- 
tionum nervosarum  hodie  melius  intelligitur 
et  saepius  felicem  exitum  habet.  Dyspepsia  ve- 
ronon  modo  cum  morbis  nervosis  connectitur, 
sed  cum  innumeris  aliis  malis  quibus  corpus  in- 
festatur, in  fere  nullo  quorum  ventriculus  non 
plus  minus  laborat.  Sednediutius  morer  de  hac 
re  tantum  id  afferam  quod  scripsit  vir  in  me- 
dendi arte  peritissimus  et  in  functione  corporis 
de  qua  agitur,  maxime  doctus  : “ The  more 


* Vide  Whytt, — “ Observations  on  tbe  Nature,  Causes, 
“ and  Cure  of  those  Disorders  which  are  commonly  called 
“ Nervous,  Hypocliondriac,  orHysteric.  Whole  Works,’’ 
ad  p.  546,  547. 

“ we  see  of  disease,  we  shall,  I think,  be  the 
“ more  ready  to  admit  that  the  digestive  or- 
“ gans  form  so  important  a part  of  the  animal 
“ system,  and  are  so  intimately  connected  with 
“ every  part  of  it,  that  there  is  no  case  in 
“ which  their  state  can  be  disregarded.* 

Vitia  quae  ventriculum  male  habent  et  con- 
sensus eum  inter  et  reliquum  corpus  a pleris- 
que  scriptoribus  medicis  exposita  sunt,  sed  vir 
celeberrimus  et  accerimus  Doctor  Cullen 
primus  ea  collegit,  et  in  una  definitione  eximia 
comprehendit  quam  hic  proponam : “ Anor- 
“ exia,  nausea,  vomitus  inflatio,  ructus,  rumi- 
4t  natio,  cardialgia,  gastrodynia,  pauciora  sal- 
“ tem  vel  plura  horum  simul  concurrentia, 
“ plerumque  cum  alvo  astricta,  et  sine  alio  vel 
“ ventriculi  ipsius  vel  aliarum  partium  morbo.” 


* Vide  Wilson  Philip. 

SYMPTOMATA. 


Nulla  aetas,  sexus,  nec  tempestas  anni, 
hoc  morbo  prorsus  esse  immunis  haberi  potest. 
In  quibusdam  exemplis  prae  aliis  cum  signis 
pluribus  et  vehementioribus  sed  leniter  et 
paulatim  plerumque  accedit.  Incolae  fere  om- 
nium regionum,  ad  hoc  malum  proclives  sunt ; 
sed  frigidiorum  quam  calidiorum  fortasse  ma- 
gis cum  eo  conflictantur.  In  nostra  Britan- 
nia magis  hieme  quam  aestate  et  inter  viros 
prae  foeminis  saevire  videtur.  Neutri  tamen 
sexui  morbus  parcit,  illosque  praecipue  invadit, 
qui  rebus  dediti  sunt  quae  pro  causis  excitan- 
tibus agunt,  ut  epulis  nimiis  quae  mores  iner- 
tes noxiosque  tum  corporis  tum  animi  indu- 
cunt. Plurimi  tamen  sunt,  qui  quamvis  lux- 
uriae non  indulgent,  constitutionem  nihilomi- 
nus conficiunt  modis,  qui  effectus  suos  fortas- 
se non  minus  vehementer,  neque  plerumque 
minus  certo  edunt.  Hujusmodi  sunt  studium 
nimium,  horae  intempestivae  et  defectus  illius 


DE  DYSPErSIA. 


7 


exercitationis,  et  motus  musculorum  quibus, 
aci  excitationem  sanam  omnium  actionum  et 
functionum  cujusque  partis  corporis,  usque 
adeo  opus  est.  Liceat  autem  hac  de  re  summi 
Voschii  inculcatam  sententiam  citare,  ipsaque 
ejus  verba  transcribere  : “ Studiosi  sunt  ca- 
“ chectici,et  nunquam  bene  colorati, propter  de- 
“ bilitatem  digestivae facultatis .”  Accedit  ad  hoc 
Ficini  sententia,  “ quod  natura  in  contempla- 
“ tione,  cerebro  prorsus,  cordique  intenta,  sto- 
“ machum  heparque  destituit ; unde  ex  alimen- 
“ tis  male  coctis,  sanguis  crassus  et  niger  effici- 
“ tur,  dum  nimio  otio  membrorum  superflui  va- 
“ pores  non  exhalent.”  Aesi  verbis  poetae  uti 
fas  est, 

“ Pallor  in  ore  sedet , macies  in  corpore  toto.” 

Hic  morbus  alios  alio  modo  et  etiam  eun- 
dem hominem  aliter  aliis  temporibus  afficit. 
Cum  sensu  tamen  gravitatis  et  anxietatis  cir- 
ca praecordia,  plenitudine  injucunda,  et  moles- 
tia post  pastum  plerumque  adoriri  observatur. 
JEger  cibum  parum  appetit,  inertia  animi  et 
corporis  laborat,  acore,  flatu  et  dolore  in  re- 
gione ventriculi  cito  accedentibus.  Vomitus 
saepd  adest  et  cruda  ingesta,  subinde  materia 

acri  mista,  saepissimi  ejiciuntur.  Hoc  morbo 
laborantes  ructu  et  sensu  ardoris  quasi  ad 
imum  sternum,  haud  raro  vexantur.  In  non- 
nullis, instar  animalium  qui  ruminant,  cibus 
in  os  iterum  conficiendus  redit ; appetitus  in- 
terdum voracior  est ; alvus  saepissima  tarda, 
sed  aliquando  praeter  naturam  laxa,  stercora 
biliosa,  viridescentia,  vel  lutea  dejiciens ; urina 
est  limpida  et  copiosi  reddita,  sed  saepis- 
sime rubra,  et  sedimentum  lateritium  demi- 
tit.  Lingua  materia  subalbida  vel  subflava 
obducitur ; sapor  pravus  simul  est  in  ore  do- 
lor aliaque  symptomata  molesta  sunt  nonnullis 
jejunis,  aliisque  ventriculo  pleno.  Sensus  do- 
loris et  molestiae  saepe  adest  faucibus,  qui 
eructationibus  foetidis  et  acribus  interdum 
ingravescit.  Pulsus  est  languidus  frequens 
et  saepe  abnormis,  cutis  pallida  et  sicca, 
sed  halitu  aliquando  humectatur.  Corpus  fa- 
cile frigidum  fit,  saliva  copiose  fluit  cum  siti 
aliqua.  In  exemplis  gravioribus  fastidium  est 
cibi  omnigeni,  vel  si  in  ventriculum  sumptus, 
protinus  ejicitur.  Sed  inter  ventriculum  ce- 
rebrum, cor,  pulmones,  cutem  et  alias  partes 

corporis  consensus  tam  insignis  intercedit,  ut 
plurima  symptomatum  quae  nominantur  Dys- 
peptica  cum  affectu  Hypochondriaco  vel  ner- 
voso arcte  connectantur.  Ex  his  praecipua 
sunt  dolor  et  frigus  in  capite,  unam  tantum 
partem. interdum  afficientia ; vertigo,  animus 
demissus  et  meticulosus,  tinnitus  aurium,  vi- 
sus hebetudo  et  caligo,  pupillae  dilatatae,  alia- 
que symptomata  amaurosis.  Imagines  falsae 
menti  subinde  se  afferunt,  vultus  plerumque 
pallescit,  sed  interdum,  praecipue  post  cibum 
sumptum  rubescit ; cutis  alias  sicca  est,  alias 
halitu  obducta ; fit  calida  et  frigida  vicissim  ; 
pedes  et  crura  quoque  sunt  frigidissima,  pulsus 
arteriarum  potius  sunt  debiles,  parvi  et  abnor- 
mes cum  palpitationibus  frequentibus  cordis  ; 
saepe  adest  dolor  et  molestia  sterni,  humerorum 
et  laterum,  et  decubitus  in  alterum  latus  diffi- 
cilis ; lingua  et  fauces  saepe  sunt  siccae  et  ari- 
dae cum  papillis  elevatis  ; uvula  et  palatum 
molle,  quam  in  sanitate,  saepe  sunt  flaccidiora, 
aeger  male  dormit,  somno  somniis  horrificis, 
sensu  ponderis  molesto  circa  praecordia,  et  illo 
affectu  saepe  cui  nomen  est  incubus,  mul- 
tum impedito,  neque  raro  interrupto. 


B 

In  broken  dreams  tlie  imagc  rose 
Of  varied  perils,  pains,  and  woes  j 
His  stced  now  flounders  in  the  brake, 

Now  sinks  his  barge  upon  the  lake  ; 

Now,  leader  of  a broken  host, 

His  standards  fall — his  honour’s  lost : 

Then  from  my  couch  may  heavenly  might 
Chase  this  worst  phantom  of  the  night. 

Lachj  of  the  Lake . 

Fastidium  quoque  summum  est  exercendi 
animum  vel  corpus.  Haec  sunt  symptomata 
quae  Dyspepsiae  adesse  plerumque  observan- 
tur. Sed  fere  omnia  horum  esse  communia 
aliis  morbis,  et  eorundem  symptomatica,  obser- 
vare oportet.  Ex  his  vix  necesse  est  memorare 
Scirrhum  Pylori,  Hypochondriasin,  Chlorosin, 
&c.  vitiahepatis  aliorumque  Viscerum  et  symp- 
tomata variam  induere  formam, utpote  his  aliis- 
que rebus  fortuitis  conjuncta. 


DIAGNOSIS . 


A Scirrho  Pylori,  Morbus,  de  quo  agitur, 
dignosci  potest,  symptomatis  numerosis,  quae 
illum  morbum  graviorem  efficiunt,  praeter 
signa  concoctionis  pravae  ciborum.  Haec  sunt 

ardor,  dolor,  et  molestia  praecipue  ad  ostium 
pyloricum  ventriculi  relata,  cum  dolore  sub 
pressu  in  illa  parte.  Durities  quoque  saepe  ibi- 
dem percipitur,  quae  cum  dolore  paulo  altius 
surgit  post  cibum  sumptum  propter  pylori 
elevationem ; distentio  et  flatus,  vomitus  ve- 
hemens certo  spatio  incidens  post  pastum,  du- 
abus plerumque  horis  prius  elapsis  ; sitis  moles- 
ta, inquietudo  et  anxietas  cum  viribus  multum 
prostratis,  pervigilia,  pulsu  celeri  et  contracto, 
nonnunquam  fluxu  alvi  gravi.  Morbo  ad  Car- 
cinoma pergente,  omnia  signa  supra  dicta  in- 
gravescunt, et  illis  febris  hectica  adjicitur. 

Ab  Hypochondriasi  Dyspepsia  internosci  po- 
test, quia  in  illa  signa  animi  magnopere  tristi- 
tia affecti  insigniora  sunt,  et  in  hominibus  tem- 
peramenti melancholici  illisque  accidit  qui 
aetatem  florentem  trartsierunt,  prae  juniori- 
bus temperamento  sanguineo  praeditis,  et  illis 
qui  ad  Podagram  et  affectus  calculosos  sunt 
proclives,  quos  Dyspepsia  saepius  adoritur. 

A Chlorosi  sensu  gravitatis  et  molestia  circa 
lumbos,  fluxu  menstruorum  impedito  et  quo- 
que aetate  aegrae  distinguitur.  A vitiis  He- 
patis aliorumque  viscerum  sensus  molestiae  et 

doloris  conditio  et  aspectus  dejectionum,  cum 
aliis  indiciis  comitantibus,  hunc  morbum  dis- 
cernunt. 


CAVSJE. 


D\  SPEPSUE  causae  ad  duo  capita  redigi  pos- 
sunt, quorum  alterum  eas  complectitur  causas 
quae  proxime  ventriculum  alteraque  organa 
concoctioni  inservientia  afficiunt ; alterum  eas 
quae  totum  perturbant  corpus,  cujus  affectus 
ventriculus  particeps  factus  plerumque  praeci- 
pue laborat.  Ex  causis  proxime  ventriculum 
afficientibus  praecipuae  sunt  aliena  cibi  potus- 
que genera,  substantiaeque  nocivae  in  ventri- 
culum receptae  : hujusmodi  sunt  nimia  copia 
alicujus  cibi,  durae,  acres,  oleosae  nimiumque 
conditiae  materiae,  liquores  tepidi,  ut  Thea, 
Coffea,  nimia  copia  sumpti,  acidi  liquoris,  vi- 
nosi aut  ex  Alcohole  confecti,  usus  quotidianus 
praeterea  Nicotianae  Tabaci,  sive  mandendo 
sive  fumi  pulverisque  forma.  Abstinentia  ni- 
mia et  inedia  diuturnior  tum  ventriculum  tum 
totum  corpus  nocent. 

Causae  alterius  generis  quaie  concoctionem 
impediunt,  ob  totum  corpus  affectum  sunt  vita 
iners  vel  sedentaria  qua  fibrae  musculosae  et  fa- 
cultates animi  non  exercentur  ; vel  contra,  de- 
bilitas quotidiana  ob  studium  nimium,  coetu 
jucundo  igitur  neglecto ; ob  affectus  animi  ve- 
hementes praecipue  deprimentes,  ut  metum, 
anxietatem,  et  venerem  nimiam  et  musculos 
nimis  exercitos.  Sed  fortasse  longef  frequen- 
tissimae  posterioris  generis  causarum  sunt  ho- 
rae intempestivae,  et  abusus  liquorum  ex  al- 
cohole  confectorum  qui  toti  corpori  pariter  ac 
ventriculo  obsunt. 


PROGNOSIS. 

Dyspepsia  raro  fit  lethalis,  nisi  diu  perstans 
summum  totius  corporis  marcorem,  atque  de- 
bilitatem infert,  et  sic  in  Hydropem  aliosve 
morbos,  desinit,  aut  nisi  cum  aliis  malis  ab  ini- 
tio conjuncta  est  quorum  tantummodo  symp- 
tomatica fuit. 

Cum  morte  finitur, indicia  morbida,  cadavere 
secto,  in  ventriculo  ipso,  praecipue  juxta  par- 


14 


DE  DYSPEPSIA. 


tem  ejus  pyloricam  conspiciuntur.  Haec  sunt 
scirrhus  vel  contractio  hujus,  vel  viscerum 
chylopoeticorum,  aliorumve  cum  his  connex- 
orum obstructiones  aut  structura  vitiata. 


RATIO  MEDENDI. 

Sub  quacunque  forma  morbus  se  o fferat,  im- 
primis praecipiendum  est  ut  omnia,  quae  fun- 
damentum jecerint,  evitentur,  secundo  ut  sig- 
na, quae  perstant  et  morbum  augent,  leventur, 
ultimo  ut  organis  debilitatis,  robur  et  actionem 
solitam  restituamus;  et  hoc  modo  causam,  quae 
plerumque  nominatur  proxima,  corrigamus  vel 
tollamus. 

Ad  has  indicationes  diversas  levaminis,  vel 
medendi  implendas,  imprimis  oportet  aegrum 
habere  sibi  persuasum  quam  necesse  sit  ut  ipse 
alium  modum  vivendi  sumeret,  et  medicum 
illum  monere,  nullum,  hoc  omisso,  levamen  in 
praesentiam,  nec  salutem  perfectam  in  poste- 
rum expectandam  esse.  Studium  nimium  et 
diuturnum  exercitationi  quotidianae  ambula- 
tionis vel  equitationis  et  colloquiis  jucundis 

cedere  oporet.  Haec  ultima  summi  sunt  mo- 
menti. Cum  morbus  ex  domo  arcta  et  mori- 
bus pravis  oppidi  pendere  videtur,  mutatio 
morum  et  loci  cum  aere  puro  fere  prorsus  fit 
necessaria.  Modo  simili,  pro  cibo  pleno  etlau-. 
to,  diaeta  simplex,  et  potus  modicus  sumenda, 
sunt.  Observare  tamen  liceat,  habitus  priores 
non  nimis  subito  esse  exuendos  nec  abstinen- 
tiam convenire  rigidiorem  ; ex  quibus  ingens 
saepe  oritur  periculum. 

Nicotiana  quomodocunque  nimium  usurpa- 
ta Dyspepsiam  augere,  vel  causa  ejusdem 
saepe  existere  putatur.  Hanc  nihilominus  ex 
toto  relictam  effectus  periculosi  sequantur. 

Reperi,  inquit  Cullenus  celeberrimus,  om- 
nia symptomata  Dyspepsiae  inducta  usu  pul- 
veris Nicotianae,  et  imprimis  dolores  ventriculi 
quotidie  accedentes.  Haec  ab  usu  pulveris 
Nicotianae  pendere  ideo  manifestum  evasit, 
qubd  hoc  per  aliquot  dies,  quodam  casu,  omisso, 
dolores  non  reversi  sunt,  sed  eodem  iterum 
usurpato,  mala  quoque  accesserunt : et  hac 
alternatione  dolorum  ventriculi  et  usus  Nico- 
tianae iterum  facta,  pulvis  ejus  prorsus  omis- 
sus fuit,  et  dolores  per  menses  plurimos  se- 

quentes,  et  quantum  milii  notum  est,  per  reli- 
quam vitam,  non  infestarunt. 

Quaecunque  sint  regulae  victus  quibus  Dys- 
peptici  utuntur,  attentio  summa  danda  est,  ut 
inter  cibos,  qui  ventriculo  insident  illosque, 
qui  eundem  laedunt,  discrimen  fieret ; nihil 
enim  morbosum  quam  ventriculus  magis  est  in- 
constans, quia  plurimae  causae  diversae  toti- 
dem varietates  regiminis  fortasse  postulent. 

Quia  ventriculus  rebus  crudis  et  acidis  saepe 
opprimitur.  Emeticum  haud  raro  prodest ; sed 
hoc  non  saepiiis  usurpari  debet,  quoniam  effec- 
tus pro  tempore  tantum  durant,  et  ventricu- 
lum debilitare  possunt,  et  quia,  morbo  progre- 
diente,  idem  consilium  medicamentis  leniter 
aperientibus,  cibo  leni  et  facili  concoctu,  cali- 
disque tonicis  melius  et  diutius  impleri  potest. 

Ad  flatum  corrigendum  ad  multa  cardia- 
carum confugiendum  est.  Inter  haec  enu- 
meram  licet,  Origanum,  Rorem-marinum 
officinale,  Lavandulam  Spicam,  Mentham 
Pulegium,  et  Mentham  Piperitam,  omnium 
quorum  aroma  foliis  vel  calicibus  praecipue 
inest.  Ordo  “ umbellatae”  varietatem  quoque 

praebet,  et  Aroma  quorundam  ex  his,  ut  Co- 
riandri sativi,  Pimpinellae  Anisi  et  Anetlii 
valde  est  jucundum.  His  adjici  possunt  plu- 
rima Aromatum  e regionibus  calidis  sub  for- 
mis maxime  diversis,  ut  corticum,  radicum, 
baccarum,  siliquarum  et  seminum,  advecta,  sed 
praecipue  Zingiber,  Caryophylli,  Cardamomum, 
Laurus  Cinnamomum,  Myrtus  Pimenta,  Pi- 
per et  Capsicum.  Posterioribus  plus  virium 
stimulantium  quam  prioribus  inest,  et  multa 
eorum  nomen  Cardiacarum  merentur,  hinc  ac- 
tione aucta  cordis  et  arteriarum,  non  pariter 
conveniant,  sed  illa  languescente,  prioribus 
praestant. 

Ad  acorem  corrigendum,  aqua  calcis,  aquae 
alkalinae  acidulae,  et  terrae  absorbentes  usur- 
pandae sunt.  Hoc  consilio  Magnesia  summis 
laudibus  effertur.*  In  nonnullis  exemplis  per- 
tinacissimis, sed  ex  proclivitate  diuturna  ad  fer- 
mentationem  acetosam  pendentibus,  Magnesia 
ad  unciam  quotidie  exhibita  sanitatem  res- 
tituit, et  in  omnibus  exemplis  constipationi 


* Dr  Watson’3  Communications,  Med.  Obs.  Yol.  III. 

alvi  aequ£  ac  acori  ventriculi  occurit,  et  in  ca- 
nali intestinorum,  quam  terrae  calcareae,  mi- 
nus proclivis  est  ad  se  coacervandam.  Illi  rre. 
neri  concretionum  in  renibus  quae  a princi- 
pio acido  oriuntur  validissime  obstare  quoque 
existimatur. 

Eructationes  quae  in  Dyspepsia  eveniunt 
saepe  sunt  natura  composita,  et  non  semper 
acidae,  sed  saporem  praebent  ingratissimum, 
et  spiritui  odorem  gasis  Hydrogenii  carbureti, 
vel  ovorum  putridorum  impertiunt.  Rebus 
sic  se  habentibus  acida  usurpari  possunt,  quia 
haec  non  solum  foetorem  corrigere  sed  ventri- 
culum etiam  fortasse  roborare  queunt.  Ex  aci- 
dis mineralibus  Sulphuricum  pro  medicamento 
usurpatum  longe  est  jucundissimum ; sed  pro 
potu  acidulato,  optime  conveniunt  acidum  ci- 
tricum,  acetieum,  et  oxalicum : Supertartras 
Potassae,  quoque  tum  grata  tum  utilis  repe- 
ntur, aqua  picis  cum  commodo  adhibita  fuit. 
Ob  dotes  bene  cognitas  corrigentes  carbonis 
ligni,  in  terra  continente  praecipue,  in  his  et  al- 
tei  is  morbis  internis  cum  fructu  usurpatus  est ; 

pulvis  e granis  decem  ad  scrupulum  praecipi- 
tur. 

Attentio  summa  ad  alvum  astrictam,  quae 
hoc  malo  plerumque  adest,  necessaria  fit ; et  ad 
eam  submovendam  motus  peristalticus  intes- 
tinorum medicamentis  lenibus  potius  quam 
acribus  solicitari  debet.  Rheum  Palmatum 
cum  aliquo  aromatico  conjunctum,  utpote  vi- 
ribus aperientibus  et  tonicis  pollens  proderit ; 
si  quando  tamen  alvus  tardissima  est,  ad  pur- 
gantia validiora  confugere  opus  erit ; Aloe  vel 
per  se  vel  cum  Rheo  aut  Myrrha  conjuncta  et 
in  massam  cum  sapone  confecta  bene  respon- 
det. Haec  ipsa  pro  aperiente  Dyspepticis  uti- 
lissima erit;  Scammonia  quoque  et  extrac- 
tum Colocynthidis  usurpentur.  Ipecacuanha 
in  dosibus  parvis  in  hoc  affectu  quoque  prae- 
cepta  fuit.*  Pilula  Hydrargyri  et  Calomelai 
vel  sola  vel  cum  aliquo  e purgantibus  drasticis 
jam  dictis  conjuncta,  ubi  Dyspepsia  cum  con- 
ditione morbida  Pylori,  Hepatis  vel  viscerum 
vicinorum  conjungi  videtur,  maximam  leva- 


* Daubenton  ’s  Observations  on  Dyspepsia. 

minis  spem  praebet.  In  exemplo  priore  Bis- 
muthum  haud  sine  commodo,  ut  apparebat, 
sumebatur. 

Ob  effectus  debilitantes  qui  stimulantia  se- 
qui bene  cogniti  sunt,  haec,  nisi  symptomata, 
ut  dolor  subitus  vel  spasmus  urget,  haud  saepe 
usurpanda  sunt.  Hoc  consilio  Alther  Sulphu- 
ricus  vel  Aromaticus,  aut  aqua  Ammoniaeaut 
spiritus  Myrrhae  in  dosi  Guttarum  viginti  ad 
viginti  quinque,  profuit.  Pari  causa  eum 
Dyspepsiae  adest  Diathesis  Hypochondriaca, 
vel  Hysterica,  stimulantibus  validioribus  opus 
erit.  Hujusmodi  sunt  Assafoetida,  Aliacea, 
Aromatica,  Spicea,  etiam  Capsicum  quod  ad 
flatum,  victu  ex  vegetabilibus  confecto  induc- 
tum, levandum  viribus  praestantissimis  pollet ; 
quam  alia  pipera  quoque  ad  dolorem  capitis 
inducendum  minus  est  proclive.  Ad  Cardi- 
algiam  et  vomitum  tollendum  frictio  cum  vel 
sine  substantiis  stimulantibus  ad  regionem 
ventriculi  admota  est,  quoque  vesicatoria  com- 
mode usurpata  sunt.  Ut  robur  ventriculo 
restituatur,  jactura  cujus  causa  praecipua  et 
proxima  est  morbi  perstantis,  talibus  remediis, 

qualia  hoc  organum  statim  afficere  existiman- 
tur, et  quoque  per  vires  suas  constitutioni 
generali  prosint,  oportet. 

Medicamenta  quae  huic  consilio  optime  con- 
veniunt, amara*  sunt  et  astringentia  cum  aro- 
maticis conjuncta,  et  quoque  Cinchona,  acida 
Mineralia  et  Chaly beata.  Ex  Amaris  Medi- 
camentis sequentia  simplicia  seligere  possu- 
mus : Quassiam,  Gentianam,  Anthemidem 
nobilem,  Columbam,  quovis  ex  salibus  alcali- 
nis,  pro  re  nata,  addito,  Rataniae  Radix,  ut- 
pote  dotes  medicamenti  tonici  et  amari  jucun- 
di conjungens,  et  cortici  Peruviano  praestare 
habita,  pariter  laudata  fuit.f 

Cascarilla  usum  posterioris  quoque  superse- 
dere dicitur. 

Plurimae  ex  his  substantiis  sub  forma  tinc- 
turae aromaticae  ventriculis  eorundem  aegro- 
rum melius  convenire  reperientur.  Chalybea- 
ta  sub  formis  diversis  suis  tonica  et  astringen- 
tia utilia  evadere  observata  sunt.  Sulphas 
Zinci  et  quaedam  ex  acidis  mineralibus  eodem 


* Haec  Medicamenta  diu  usurpata  tono  ventriculi,  Cuo- 
leno  testante,  obesse  existimantur. 

f Dr  Reece. 

consilio  in  usum  venerunt.  Fontes  diversi 
minerales  Pyrmonti,  Buxtoniae,*  Bathoniae, 
Seltzer,  et  Cheltenhami,  in  omnibus  his  affec- 
tibus ex  debilitate  et  functionibus  vitiatis  pen- 
dentibus, a quibusdam  laudati  sunt,  sed,  me 
judice,  plurimum  commodi  ad  haec  relati,  mu- 
tationi scenae  aeri  puro,  et  exercitationi  sub, 
divo,  tribuendum  est. 

Usum  illarum  aquarum  mineralium  qui- 
bus insunt  impregnationes  sulphurosae  in  affec- 
tibus chronicis  ventriculi  et  quoque  viscerum 
fere  omnium  cliylopoeticorum  Doctor  Arm- 
strong  magnopere  laudati. 

“ Sed  vitam  faciunt  balnea.” 

Balneum  calidum,  tepidum,  et  frigidum 
frictionibus  additis,  secundum  res  singulas  et 
peculiares  quae  usum  eorum  suggerunt,  auxilia 
utilissima  invenientur. 

“ Medicamentum  est  omne,  quod  aegrotans  corpus  sic 
“ mutat,  ut  ex  aegro  fiat  sanum.” — Boer. 


* JDr  Saunder’s  de  Aquis  Mineralibus. 

Ad  summam  tantum  dicam  pleraque  ex 
medicamentis  supra  dictis,  genere  purgantium 
fortassa  excepto,  levamen  pro  tempore  solum 
praebere  vel  ad  symptomata  urgentia  lenienda 
inservire  et  parum  auxiliari  sine  religiosolegum 
Hygeiae  cultu,*  ut,  horis  tempestivis,  diaeta 
leni  et,  facili  concoctu  tempore  quo  decet 
sumpta,  et  cujus  cibus  modo  simplice  coctus 
aliquam  partem  constituere  debet.  Paucae 
buccae  camis,  assae  vel  elixae  pro  jentaculo 
sumptae  ventriculis  aliquorum  Dyspepticorum 
probe  convenire  repertae  sunt.  Panis  probe 
confectus  et  potius  vetus  quoque  utilior  est, 
et  si  vegetabilia  sumuntur,  haec  quam  minime 
esse  ascescentia  oportet.  Ventriculus  quibus- 
dam debilibus  et  habitibus  mollibus,  nonnihil 
vini  concedere  liceat.  Praeter  haec  vix  opus  est 
ut  adjiciam  vestitum  calidum  et  indusium  lane- 
um, tempestate  anni  frigidiore  induendum  ; ut 


• “ Praestat  argento  superatque  fulvum 
“ Sanitas  aurum,  superatque  censum 
“ Quamvis  ingentem,  validaeque  vires 
“ Omnia  prestant.” 

extremitates  inferiores  satis  calidae  serventur, 
summi  quoque  est  momenti.  Poculum  aquae 
calidae  hora  somni  vel  man&  sumptum  alvo 
tardae  convenire  invenitur.  Hoc  remedium 
Simplex,  ut  opinor,  dignum  est  quod  a Dys- 
pepticis  experiatur.  Idem  sub  forma  enema- 
tis  subinde  admotum,  quoque  prodest. 

Aqua  avenacea  et  similia  generis  farinacei, 
lac  butyrum,  et  fructus  pulposus,  partem 
diaetae  utilissimam  constituent,  et,  ut  pur- 
gantia minus  sint  necessaria,  saepe  efficient. 


FINIS. 


ERRATA. 


P.  8.  1.  6.  pro  saepissima,  lege  saepissime 
10.  1.  3.  pro  symptomatis,  lege  symptomatibus 
15.  1.  1.  pro  oporet,  lege  oportet 
— !•  G.  pro  sumenda,  lege  sumendi 
1G.  1.  5.  pro  enumeram,  lege  enumerem 

19.  1.  5.  pro  Calomelas,  lege  Calomelanos 

20.  1. 13.  pro  laudati,  lege  laudavit. 

extremitates  inferiores  satis  calidae  serventur, 
summi  quoque  est  momenti.  Poculum  aquae 
calidae  hora  somni  vel  man6  sumptum  alvo 
tardae  convenire  invenitur.  Hoc  remedium 
Simplex,  ut  opinor,  dignum  est  quod  a Dys- 
pepticis  experiatur.  Idem  sub  forma  enema- 

